ระเบียบกองอาสารักษาดินแดนระเบียบกองอาสารักษาดินแดนว่าด้วยการเบิกจ่ายเงินค่ารักษาพยาบาลของสมาชิกกองอาสารักษาดินแดนพ.ศ. ๒๕๓๓[๑] ด้วยคณะกรรมการกลางกองอาสารักษาดินแดนเห็นควรให้สมาชิกกองอาสารักษาดินแดนมีสิทธิได้รับค่ารักษาพยาบาลกองอาสารักษาดินแดน จึงกำหนดรายละเอียดในการให้สมาชิกกองอาสารักษาดินแดนมีสิทธิได้รับค่ารักษาพยาบาลอาศัยอำนาจตามความในมาตรา ๒๔แห่งพระราชบัญญัติกองอาสารักษาดินแดน พ.ศ. ๒๔๙๗ คณะกรรมการกลางกองอาสารักษาดินแดนออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกองอาสารักษาดินแดน ว่าด้วยการเบิกจ่ายเงินค่ารักษาพยาบาลของสมาชิกกองอาสารักษาดินแดนพ.ศ. ๒๕๓๓ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ในระเบียบนี้ผู้มีสิทธิได้รับค่ารักษาพยาบาล หมายความว่าสมาชิกกองอาสารักษาดินแดนที่เจ็บป่วย หรือบาดเจ็บจากการปฏิบัติหน้าที่ หรืออันเนื่องมาจากการปฏิบัติหน้าที่ในภารกิจใด ๆ ตามที่ได้รับอนุมัติจากกองบัญชาการกองอาสารักษาดินแดนค่ารักษาพยาบาล หมายความว่า เงินที่สถานพยาบาลเรียกเก็บในการรักษาพยาบาล ดังนี้(๑) ค่ายา ค่าเลือด และส่วนประกอบของเลือด หรือสารทดแทนค่าน้ำยาหรืออาหารทางเส้นเลือด ค่าออกซิเจน และอื่น ๆทำนองเดียวกันที่ใช้ในการบำบัดรักษาโรค(๒) ค่าอวัยวะเทียมและอุปกรณ์ในการบำบัดรักษาโรครวมทั้งค่าซ่อมแซม(๓) ค่าบริการทางการแพทย์ ค่าตรวจ ค่าวิเคราะห์โรคแต่ไม่รวมถึงค่าจ้าง ผู้พยาบาลพิเศษ ค่าธรรมเนียมพิเศษและค่าบริการอื่นทำนองเดียวกันที่มีลักษณะเป็นเงินตอบแทนพิเศษ(๔) ค่าห้องและค่าอาหารตลอดเวลาที่เข้ารับการรักษาพยาบาลสถานพยาบาลของทางราชการ หมายความว่า สถานพยาบาลของทางราชการตามกฎหมายว่าด้วยระเบียบบริหารราชการแผ่นดินและให้หมายความรวมถึงสถานพยาบาลหรือโรงพยาบาลของกรุงเทพมหานคร รัฐวิสาหกิจตามกฎหมายว่าด้วยวิธีการงบประมาณสภากาชาดไทยคุรุสภา สมาคมปราบวัณโรค กรมวิทยาศาสตร์การแพทย์ องค์การสงเคราะห์ทหารผ่านศึก และสถานพยาบาลอื่นที่กระทรวงการคลังกำหนดข้อ ๔ การเบิกค่ารักษาพยาบาลให้เบิกได้เฉพาะการเข้ารับการรักษาพยาบาลจากสถานพยาบาลของทางราชการเท่านั้นส่วนประเภทและอัตราให้อนุโลมตามพระราชกฤษฎีกาเงินสวัสดิการเกี่ยวกับการรักษาพยาบาลพ.ศ. ๒๕๒๓ในกรณีที่ค่ารักษาพยาบาลที่เรียกเก็บเกินกว่าสิทธิที่ผู้มีสิทธิพึงได้รับก็ให้สถานพยาบาลเรียกเก็บส่วนที่เกินนั้นจากผู้เข้ารับการรักษาพยาบาลโดยตรงข้อ ๕ การยื่นคำขอเบิกเงินค่ารักษาพยาบาลของสมาชิกกองอาสารักษาดินแดนเข้ารับการรักษาพยาบาลประเภทผู้ป่วยใน(๑) ให้ผู้มีสิทธิยื่นคำขอหนังสือรับรองการมีสิทธิรับเงินค่ารักษาพยาบาลตามแบบ รพ.อส.๑ ท้ายระเบียบนี้ ต่อผู้บังคับบัญชาตามข้อ ๗(๒) เมื่อผู้บังคับบัญชาตามข้อ ๗ เห็นว่าผู้ยื่นคำขอหนังสือรับรองมีสิทธิได้รับเงินค่ารักษาพยาบาลตามระเบียบนี้ก็ให้ออกหนังสือรับรองตามแบบ รพ.อส .๒ ให้แก่ผู้ยื่นคำขอ(๓) การจัดทำหนังสือรับรองการมีสิทธิรับค่ารักษาพยาบาล(รพ.อส. ๒) ให้กองร้อยอาสารักษาดินแดนอำเภอ กองร้อยอาสารักษาดินแดนจังหวัด กองบังคับการกองอาสารักษาดินแดนจังหวัดหรือกองบัญชาการกองอาสารักษาดินแดน จัดทำหนังสือรับรอง ๓ ฉบับ โดยมอบต้นฉบับหนังสือรับรองและสำเนาคู่ฉบับอีก๑ ฉบับ ให้ผู้ยื่นคำขอหนังสือรับรองเพื่อนำไปมอบให้แก่สถานพยาบาลส่วนสำเนาคู่ฉบับอีก ๑ ฉบับให้หน่วยงานผู้ออกหนังสือรับรองเก็บไว้เป็นหลักฐาน(๔)[๒]เมื่อสถานพยาบาลได้รับหนังสือรับรอง ให้เรียกดูบัตรประจำตัวสมาชิกกองอาสารักษาดินแดนเพื่อตรวจสอบให้ถูกต้องตรงกันและให้เจ้าหน้าที่การเงินของสถานพยาบาลรวบรวมหลักฐานเกี่ยวกับค่าใช้จ่ายในการรักษาพยาบาลนั้นและจัดทำใบแสดงรายการค่ารักษาพยาบาลเสนอให้หัวหน้าสถานพยาบาลหรือผู้ที่ได้รับมอบหมายรับรองว่าถูกต้อง พร้อมทั้งแนบสำเนาหนังสือรับรองเพื่อเรียกเก็บเงินจากต้นสังกัดข้อ ๖ กรณีเข้ารับการรักษาพยาบาลประเภทผู้ป่วยนอก(๑) ให้ผู้มีสิทธิ ยื่นใบเบิกเงินค่ารักษาพยาบาล ตามแบบรพ.อส. ๓ ท้ายระเบียบนี้พร้อมทั้งหลักฐานการรับเงินของสถานพยาบาลต่อผู้บังคับบัญชาที่กำหนดให้เป็นผู้รับรองการใช้สิทธิตามข้อ ๗(๒) เมื่อผู้บังคับบัญชาได้ตรวจสอบแล้วเห็นว่าผู้เบิกเป็นผู้มีสิทธิได้รับเงินค่ารักษาพยาบาลตามระเบียบนี้แล้วให้ลงลายมือชื่อรับรองเสนอผู้มีอำนาจอนุมัติตามข้อ ๘ เพื่อพิจารณาอนุมัติต่อไปข้อ ๗ การรับรองการใช้สิทธิในการเบิกจ่ายเงินค่ารักษาพยาบาลของสมาชิกกองอาสารักษาดินแดนให้บุคคลต่อไปนี้มีอำนาจในการรับรองการใช้สิทธิ(๑) ส่วนภูมิภาคระดับอำเภอ ให้ผู้บังคับกองร้อยอาสารักษาดินแดนอำเภอเป็นผู้มีอำนาจรับรองการใช้สิทธิระดับจังหวัด ให้หัวหน้าฝ่ายอำนวยการกองบังคับการกองอาสารักษาดินแดนจังหวัดเป็นผู้มีอำนาจรับรองการใช้สิทธิ(๒) ส่วนกลางให้หัวหน้ากองในฝ่ายอำนวยการกองบัญชาการกองอาสารักษาดินแดนเป็นผู้มีอำนาจรับรองการใช้สิทธิข้อ ๘ การอนุมัติการเบิกจ่ายเงินค่ารักษาพยาบาลของสมาชิกกองอาสารักษาดินแดนให้ผู้บังคับบัญชาต่อไปนี้เป็นผู้มีอำนาจอนุมัติ(๑) ส่วนภูมิภาค ให้ผู้บังคับการกองอาสารักษาดินแดนจังหวัดเป็นผู้มีอำนาจอนุมัติ(๒) ส่วนกลาง ให้หัวหน้าฝ่ายอำนวยการกองบัญชาการกองอาสารักษาดินแดนเป็นผู้มีอำนาจอนุมัติข้อ ๙ ผู้มีสิทธิได้รับค่ารักษาพยาบาลตามระเบียบนี้และมีสิทธิได้รับตามกฎหมายหรือระเบียบอื่น ถ้าได้ใช้สิทธิตามกฎหมายหรือระเบียบอื่นสิทธิการรับค่ารักษาพยาบาลตามระเบียบนี้เป็นอันระงับไปข้อ ๑๐ การเบิกจ่ายเงินจากคลังที่ไม่ได้กำหนดไว้ในระเบียบนี้ให้ถือปฏิบัติตามระเบียบการเบิกจ่ายเงินสวัสดิการการรักษาพยาบาลของทางราชการโดยอนุโลมข้อ ๑๑ ให้ผู้บัญชาการกองอาสารักษาดินแดนรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติการตามระเบียบนี้ประกาศ ณ วันที่ ๑ ตุลาคม พ.ศ. ๒๕๓๓บรรหาร ศิลปอาชารัฐมนตรีว่าการกระทรวงมหาดไทยประธานคณะกรรมการกลางกองอาสารักษาดินแดน[เอกสารแนบท้าย]๑.คำขอหนังสือรับรองการมีสิทธิรับเงินค่ารักษาพยาบาล (แบบ รพ.อส. ๑)๒.หนังสือรับรองการมีสิทธิรับเงินค่ารักษาพยาบาล (แบบ รพ.อส. ๒)๓.ใบเบิกเงินค่ารักษาพยาบาลของสมาชิกกองอาสารักษาดินแดน (แบบ รพ.อส. ๓)(ดูข้อมูลจากภาพกฎหมาย)ระเบียบกองอาสารักษาดินแดน ว่าด้วยการเบิกจ่ายเงินค่ารักษาพยาบาลของสมาชิกกองอาสารักษาดินแดน(ฉบับที่ ๒) พ.ศ. ๒๕๓๖[๓]ข้อ ๒ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปจุฑามาศ/ปรับปรุง๒๖ สิงหาคม ๒๕๕๘[๑] ราชกิจจานุเบกษาเล่ม ๑๐๗/ตอนที่ ๑๙๕/ฉบับพิเศษ หน้า ๑๐/๑ ตุลาคม ๒๕๓๓[๒] ข้อ ๕ (๔)แก้ไขเพิ่มเติมโดยระเบียบกองอาสารักษาดินแดนว่าด้วยการเบิกจ่ายเงินค่ารักษาพยาบาลของสมาชิกกองอาสารักษาดินแดน (ฉบับที่ ๒) พ.ศ.๒๕๓๖[๓] ราชกิจจานุเบกษาเล่ม ๑๑๐/ตอนที่ ๓๘/ฉบับพิเศษ หน้า ๓๗/๓๑ มีนาคม ๒๕๓๖